برطانیه د یورپي اتحاد نه ووتله
برطانيي په کال ٢٠١٦ کې د ووټونو دلارې د یورپین یونین د نه بېلېدو فیصله کړې وه. یورپین یونین ته د برېکسېټ نوم ورکړی شوی و. په رای اچونه کې ٥٢ فیصد خلکو د یورپین یونین څخه د وتلو په حق او ۴٨ فیصد کسانو یې په مخالفت کې ووټونه ورکړي وو
واشنگټن — د ۴٧ کلونو د غړیتوب وروسته برطانیي بالاخر د جمعې په ورځ د یورپین یونین یا یورپي اتحاد څخه ځان جدا کړو. د جمعې په ماسخوتن د برطانيي سرښار لندن په مرکز کې د بگ بېن نومې گټنه گر سره نژدې گڼ شمېر خلک راجمع شوي وو او چې ١١ بجې شوي نو خوشحالۍ یې وکړې او د هېواد بېرغونه یې پورته کړل. برطانيي په کال ٢٠١٦ کې د ووټونو دلارې د یورپین یونین د نه بېلېدو فیصله کړې وه. یورپین یونین ته د برېکسېټ نوم ورکړی شوی و. په رای اچونه کې ٥٢ فیصد خلکو د یورپین یونین څخه د وتلو په حق او ۴٨ فیصد کسانو یې په مخالفت کې ووټونه ورکړي وو. یورپین یونین نه د جدای په موقع د برطانيي وزیراعظم بورس جانسن په خپل پېغام کې وویل دا د قام دپاره نوی بدولون دی. د خوشحالینو ترڅنگ، د برطانيي ځینو شهریانو یورپین یونین نه د جدای په موقع خفگان وکړو او اوښکې یې وبهولې. د بېلجیم په مرکزي ښار برسلز کې هم د خفگان ماحول و. د یورپین یونین مرکزي دفترونه په برسلز کې دي او د اتحاد نه د برطانيي په وتلو د یورپین یونین د دفترونو نه د برطانیي بېرغ ښکته کړی شو. د برطانيي د وتلو وروسته په یورپین یونین کې اوس ٢٧ غړي هیوادونه پاتې شول.